Swēne ich will
Swēne ich will
han froͤidē vil·
ſo rite ich hin zewalde·
dc iſt ein h̾ren ſitte an mir·
da ſtet kle·
min mv̊nt ſtv̊nt ê·
nv rit ze hove balde·
wil mā da gebē wā git ǒch dir·
des ich enbir·
vf ſolhe ſīne
bin ich vꝛůt·
des bin ich arm vn̄ mīne
da bi rehte hoͤbſchen mv̊t·
hie bi voꝛ da was ich ſvr al nach gewīne·
ſeht da het ich gv̊t·
ermv́ hoͤbſcheit wene ich ſelten ſanfte tůt·

Nv iſt der walt·
vil wol geſtalt·
die blv̊mē ſint entſpꝛvngē
die heide  iſt gel bꝛvn vn̄ bla·
vogellin ſchal
doͤnet vber al
...
die iſt nach
der meie zeiget·
ſine wat·
ſwer ane ſoꝛgen húre veiget·
des mag w̾dē rat·
hete mir du ſelde ir oꝛe bc geneiget·
ich ſvnge alſ eſ ſtat·
doch wil ich mit dē vogellinē ſingē ſwies er gat·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse